బాలల సముద్రశాస్త్రం 3(Balala Samudra Sastram 3) By Dr. M.P. Madduleti Reddy - తెలుగు పుస్తకాలు Telugu books - Kinige
బాలల సముద్రశాస్త్రం 3
Balala Samudra Sastram 3
Author: Dr. M.P. Madduleti Reddy
Publisher: Vidyarthi Mitra Prachuranalu
సముద్రం - అనే మాటే పిల్లల మదిలో ఉల్లాసపుటలలు ఉప్పొంగేలా చేస్తుంది. పై నుండి పడే చినుకులు... పల్లానికి ప్రవహించే నీరు... నిలకడగా ఉన్న నీరు... మొత్తంగా నీరు ఏ స్థితిలో ఉన్నాపిల్లలకు ఆహ్లాదాన్నికల్గిస్తాయి. కనుచూపు మేరంతా నీరే కనిపించే అద్భుత దృశ్యం పిల్లల్లో ఆనంద పారవశ్యం కల్గించగ మానదు. ఆ మాటకొస్తే పిల్లలకు మాత్రమే సముద్రమంటే ఇష్టమా! అంటే పెద్దలు వెంటనే సముద్ర తీరంలో కూర్చొని అలలను ఆహ్వానించడమంటే మాకు కూడా చాలా ఇష్టమే అంటారు. ఇలా పిల్లలను పెద్దలను అపరిమితంగా ఆకట్టుకునే అపురూప సుందర సువిశాల దృశ్యం సముద్రం. సముద్ర తీరంలోని ఇసుకలో కూర్చొని ఉరుకులు పరుగులతో నురగలు కక్కుతూ వచ్చే అలలు తమ పాదాలను తాకి తిరిగివెళ్ళేటప్పుడు వాటి తలలను నిమరాలంటే ఎవరికిష్టముండదు. హృదయ వైశాల్యాన్ని ఒక్క సారిగా రెండింతలు చేసే హుషారును కల్గించే ఈ అలల వెనక దాగిన రహస్యాలను తెలుసుకోవడం కూడా మనందరికీ చాలా ఇష్టమే. అందరి కోసం సముద్రశాస్త్రాన్ని పాయలు పాయలుగా విడగొట్టి గోరుముద్దలుగా మార్చి అల్లారు ముద్దుగా నోటి కందించే ప్రయత్నం చేస్తున్న డా.యం.పి.మద్దులేటి రెడ్డి గారి కృషి తప్పకుండా ఫలప్రదమవుతుంది.
సముద్రశాస్త్రం మూడవ భాగంలో ఉత్తర హిందూమహాసముద్రం, అరేబియాసముద్రం, బంగాళాఖాతాలలో అలల ఎత్తు వివరాలు అలల వక్రీభవనం, విచ్ఛిన్నత ప్రేరేపించు ప్రవాహాలు తదితర అంశాలను చక్కని చిత్రాలలో వివరించారు.
ముఖ్యంగా 2004 లో ప్రపంచాన్ని విషాదంలో ముంచెత్తిన 'సునామీ'ల గురించిన సమగ్ర సమాచారాన్ని డా.యం.పి.మద్దులేటి రెడ్డిగారు ఈ పుస్తకంలో పొందుపర్చడం అభినందనీయం. సునామీలు ఏర్పడే విధానం, హెచ్చరిక ప్రక్రియ - చాలా ఆసక్తికరంగా ఈ పుస్తకంలో వివరించారు. దశాబ్దకాలం గడిచినా ( ఈ పుస్తక రచన కంటే ముందు) ఇంకా అందరి మదిలో సునామీ సృష్టించిన ప్రకంపనాలు తాజాగా ఉన్నాయి. సముద్రపు లోయల్లో అంతర్భాగంలో ఏర్పడే భూకంపమే సునామీగా మారితే అది ఎంత ప్రమాదకరంగా జనావాసాలపై పంజా విసురుతుందో ఈ పుస్తకంలోని సునామీల వివరాలు స్పష్టం చేస్తాయి.
సముద్రశాస్త్ర అధ్యయనానికి అనువైన నౌకలు, ఎకోసాండర్, సముద్ర నీటిలవణీయత, సముద్ర ప్రవాహాలను కొలచు సాధానాల గురించి, ముఖ్యంగా పోటు, పాట్లు; వీటిని కొలుచు సాధనాల గురించి ఈ పుస్తకంలో బొమ్మలతో సహా వివరించడం జరిగింది. సముద్రపుటడగున ఉన్న నిక్షేపాలు, వాటిని సేకరించు సాధనాల గురించి వివరించడంతో మొత్తంగా పాఠకులు సముద్రమంతా ఒక్కసారిగా కలియతిరిగినట్లుగా ఉంటుంది. అందరు సముద్రంలో ఈదుకుంటూ వెళ్ళి అంతర్భాగంలోని అలలను, నిక్షేపాలను దర్శించినట్లుగా ఉండే ఈ పుస్తకం చరిత్రలో ఒక అత్యవసర పఠనీయ పుస్తకంగా మిగిలిపోతుంది.
baalala samudrasastram 3(Balala Samudra Sastram 3) By Dr. M.P. Madduleti Reddy - telugu pustakaalu Telugu books - Kinige
baalala samudrasastram 3
Balala Samudra Sastram 3
Author: Dr. M.P. Madduleti Reddy
Publisher: Vidyarthi Mitra Prachuranalu
samudram - ane mate pillala madilo ullaasaputalalu uppongela chestundi. pai nundi pade chinukulu... pallaaniki pravahinche neeru... nilakadagaa unna neeru... mottamgaa neeru e sthitilo unnaapillalaku ahladannikalgista. kanuchuupu meranta neere kanipinche adbhuta drushyam pillallo aananda paaravasyam kalginchaga maanadu. aa matakoste pillalaku matrame samudramante ishtama! ante peddalu ventane samudra teeramlo kuurchoni alalanu ahvaninchadamante maaku kuudaa chala ishtame antaaru. ilaa pillalanu peddalanu aparimitamgaa aakattukune apurupa sundara suvisaala drushyam samudram. samudra teeramloni isukalo kuurchoni urukulu parugulatho nuragalu kakkutuu vache alalu tama paadaalanu taaki tirigivelletappudu vaati talalanu nimaralante evarikishtamundadu. hrudaya vaisaalyaanni okka saarigaa rendintalu chese hushaarunu kalginche ee alala venaka daagina rahasyaalanu telusukovadam kuudaa manandarikee chala ishtame. andari kosam samudrasaastraanni paayalu paayalugaa vidagotti gorumuddalugaa marchi allaru muddugaa noti kandinche prayatnam chestunna daa.yam.pi.madduleti reddi gaari krushi tappakunda phalapradamavutundi.
samudrasastram moodava bhaagamlo uttara hinduumahaasamudram, arebiasamudram, bangaalaakhaataalalo alala ettu vivaraalu alala vakreebhavanam, vichchinnata prerepinchu pravaahaalu taditara amsaalanu chakkani chitraalalo vivarinchaaru.
mukhyamgaa 2004 loo prapanchaanni vishaadamlo munchettina 'sunami'la gurinchina samagra samaachaaraanni daa.yam.pi.madduleti reddigaaru ee pustakamlo ponduparchadam abhinandaneeyam. sunaameelu erpade vidhaanam, hecharika prakriya - chala aasaktikaramgaa ee pustakamlo vivarinchaaru. dasaabdakaalam gadichina ( ee pustaka rachana kante mundu) inka andari madilo sunami srushtinchina prakampanaalu taajaagaa unnaayi. samudrapu loyallo antarbhaagamlo erpade bhookampame sunaameegaa maarithe adhi entha pramaadakaramgaa janaavaasaalapai panja visurutundo ee pustakamloni sunaameela vivaraalu spashtam chestayi.
samudrasastra adhyayanaaniki anuvaina naukalu, ecosander, samudra neetilavaneeyata, samudra pravaahaalanu kolachu saadhaanaala gurinchi, mukhyamgaa potu, paatlu; veetini koluchu saadhanaala gurinchi ee pustakamlo bommalatho sahaa vivarinchadam jarigindi. samudraputadaguna unna nikshepaalu, vaatini sekarinchu saadhanaala gurinchi vivarinchadamtho mottamgaa paatakulu samudramantaa okkasariga kaliyatiriginatlugaa untundi. andaru samudramlo eedukuntu velli antarbhaagamloni alalanu, niksheepaalanu darsinchinatlugaa unde ee pustakam charitralo oka atyavasara pathaneeya pustakamgaa migilipotundi.